Թամաննա Բհաթիա

Թամաննա Բհաթիա (; ; ), հնդիկ դերասանուհի, նկարահանվում է թելլուգու, հինդի և թամիլերեն ֆիլմերում։ Նա իր դեբյուտը կատարեց Բոլիվուդում տասնհինգ տարեկան հասակում՝ Chand Sa Roshan Chehra ֆիլմում, ապա սկսեց նկարահանվել Թոլիվուդի և Կոլիվուդի ֆիլմերում։ Նա հաջողության է հասել տասնութ տարեկանում՝ նկարահանվելով «Ուրախ օրեր» ֆիլմում, որից հետո նրան առաջարկեցին աշխատել Հարավային Հնդկաստանի առաջատար դերասանների հետ։

Կենսագրություն 
Թամաննան ծնվել է 1989 թվականի դեկտեմբերի 21-ին՝ Բոմբեյում, ադամանդագործ-վաճառական Սանտոշ Բհաթիայի և նրա կնոջ՝ Ռաջնիի ընտանիքում։ Դերասանուհին ունի ավագ եղբայր՝ Անանդը։ Թամաննան ծնունդով սինդհի է։ Կինոյում անհաջող դեբյուտից հետո, թվաբանագետի խորհրդով, դերասանուհին փոխեց իր անվան ուղղագրությունը՝ Thamanna-ից դառնալով Tamannah:

Կարիերա

2000-ական թվականներ 
Թամաննան դերասանական գործունեությունը սկսել է 13 տարեկանում, բայց նրա առաջին ֆիլմերը՝ Chand Sa Roshan Chehra (2005) հինդի լեզվով, Sri (2005) թելուգու լեզվով և Kedi (2006) թամիլերենով՝ ձախողվել են։ Դրան հաջորդող թամիլական Viyabari (2007) ֆիլմը բացասական արձագանքներ ստացավ, բայց Թամաննայի խաղը ճանաչվեց ֆիլմի լավագույն մասը։ Հաջողությունը մի փոքր ուշ եկավ Շեկխար Կամմուլայի (անգլ.՝ Sekhar Kammula) «Ուրախ օրեր» (անգլ.՝ Happy Days (2007 film)) ֆիլմի հետ։ Քննադատները հատկապես նշում էին նրա դեմքի արտահայտությունները։ Տարեվերջին թողարկված թամիլական Kalloori ֆիլմում նույնպես լավ հանդես եկավ, իսկ Թամաննայի դերակատարումը  դրական գնահատվեց։ Դրանից հետո դերասանուհին միանգամից երեք նախագիծ է ստորագրել այնպիսի սիրված դերասանների մասնակցությամբ, ինչպիսիք են Սիդհարթը (անգլ.՝ Siddharth), Ալլու Արջունը և Սուրյանը։

2008 թվականին թելուգու լեզվով թողարկված Kalidasu ֆիլմը հաջողություն ունեցավ տոմսարկղերում, և Թամաննան արժանացավ քննադատական ​​գնահատանքի։ Նույն թվականի հունիս ամսին նա լքեց «Արյա 2» ֆիլմի թիմը, սակայն նրան փոխարինեց Կաջալը։ Եվ դրան հաջորդած երկու թելուգու ֆիլմերում՝ «Միշտ պատրաստ» և Ninna Nedu Repu, նա հանդես եկավ որպես կամեո։

Թամիլական  Padikkadavan կինոնկարը թողարկվել է 2009 թվականի պոնգալ փառատոնի ժամանակ, ֆիլմը հավաքել է մեծ կասսա և ստացել է դրական գնահատականներ, սակայն նշվել է, որ Թամաննան հնարավորություն չի ունեցել ցույց տալու իր ունակությունները։ Մեկ ամիս անց «Մի փոքր ուրախություն, մի փոքր տխրություն» ֆիլմը թողարկվեց թելուգու լեզվով, որը նույնպես լավ ընդունվեց քննադատների կողմից. վերջինների կարծիքով Սիդհարթը և Թամաննան հրաշալի էկրանային զույգ են։ Դրան հաջորդեց Կ. Վ. Անանդի «Անհասկանալի» ֆիլմը Սուրիայի հետ, որը դարձավ 2009 թվականի միակ թամիլական բլոկբաստերը։ Սակայն մեկ շաբաթ անց՝ Ananda Thandavam-ը, վատ գնահատականների արժանացավ, բայց հավաքեց լավ կասսա։ Այս տարվա ևս մեկ  կինոնկարն էր թամիլական Kanden Kadhalai կատակերգությունը, որը բոլիվուդյան «Երբ մենք հանդիպեցինք» ֆիլմի ռիմեյքն է, որը ստացավ չափազանց դրական գնահատականներ քննադատների կողմից։ Rediff.com-ից Պավիտրա Շրինիվասանը իր ցուցմունքում գրել է Թամաննայի մասին. «Աղջկան իրականում հաջողվում է տպավորություն թողնել մեզ վրա իր դերասանական խաղով։ Նա վառ է, աշխույժ և, չնայած որոշ թռիչքներին, բավականին համոզիչ է այն մարդու դերում, որը միշտ դրական է մտածում, նույնիսկ ամենաբարդ իրավիճակում»։

2010 թվականին դերասանուհին նկարահանվել է թամիլական 3 ֆիլմերում։ Առաջինը N. Lingusami-ի Karthi ֆիլմն էր, որն արժանացավ հիթի կարգավիճակի և Թամաննային արժանացրեց Filmfare Awards South մրցանակի։ ԵրկրորդըSura ֆիլմն էր Վիջայի հետ, որը ստացել է բացասական գնահատականներ և ձախողվել է կինովաճառքում։ Եվ երրորդը` M. Raja-յի և Jayam Ravi-ի հետ «Հանուն հաճույքի» ֆիլմն էր, որը «Վեճի որոնողը» թելուգու ֆիլմի ռիմեյքն է և ի տարբերություն օրիգինալ ֆիլմի այն արժանացել է ավելի բարձր գնահատականների։

2011—2014 թվականներ. Վերադարձ Բոլիվուդ 
Նրա հաջորդ նախագիծը՝ Siruthai, որտեղ Թամաննան կրկին նկարահանվում էր Քարթիի հետ, դարձավ տարվա ամենաշատ եկամտաբեր թամիլական ֆիլմերից մեկը, չնայած քննադատները տարաձայնություններ ունեին ֆիլմի շուրջ և Թամաննայի դերակատարումը հիմնականում բացասական գնահատականներ էր ստանում։ Այնուհետև թամիլական այլ աստղերի հետ դերասանուհին հայտնվեց «Մեծ խաղ» ֆիլմի «Aga Naga» երաժշտական ​​համարում։ Իսկ «100 տոկոսանոց սեր» ֆիլմը Սուկումարը և Նագա Չայթահյան բերեց նրան առաջին կինոմրցանակը` CineMAA լավագույն կին դերասանուհի անվանակարգում, և SIIMA մրցանակ։ Թե՛ կինոնկարը, թե՛ Թամաննայի աշխատանքը քննադատների կողմից ստացել են դրական արձագանքներ, որից հետո նա ունեցել է մի քանի մասնագիտական ​​ձախողումներ։ Դերասանուհին կրկին հնարավորություն ունեցավ աշխատել Ալլու Արջունի հետ «Անթույլատրելի ցանկություն» մարտաֆիլմում, որի ռեժիսորը Վ. Վինայական է։ Բայց մեծ բյուջե ունեցող ֆիլմը, հակառակ մեծ սպասելիքների, չկարողացավ փոխհատուցել ծախսերը՝ չնայած Տոլիվուդի կողմից ստացած բարձր վճարներին։ Քննադատները նշեցին ֆիլմի վատ սցենարը, չնայած՝ ֆիլմի բարձր տեխնիկական որակին։ Թամիլական ռեժիսոր Հարիի Venghai մարտաֆիլմում դերասանուհին հնարավորություն ունեցավ երկրորդ անգամ նկարականվել Դհանուշի հետ։ Այնուամենայնիվ, ֆիլմը համարում էին անհետաքրքիր, իսկ Թամաննայի դերը թույլ չտվեց շատ բան ասել իր տաղանդների մասին։ Մեկ այլ հիասթափությունն էր Սուրենդեր Ռեդդիի (անգլ.՝ Surender Reddy) «Քամելեոնը» ֆիմը, որտեղ դերասանուհին նկարահանվում էր Նանդամուրի Թարակա Ռամայի հետ։ Չնայած կինովաճառքի առաջին օրերի բարձր վճարներին, արդյունքում ֆիլմը ձախողվեց, по его итогам фильм провалился: Նույն թվականին դերասանուհին կնքեց պայմանագիր Բուպատի Պանդիյանի երկլեզու ֆիլմում նկարահանվելու համար, որտեղ իր խաղընկերը լինելու էր Գոպիչանդին, սակայն հետո լքեց նախագիծը։

2012 թվականին Թամաննան խաղաց թելուգու չորս ֆիլմերում։ Առաջինը «Գրազ» ֆիլմն էր Ռամ Չարան Տեջայի մասնակցությամբ, որը դարձավ տարվա ամենաշատ եկամուտ ստացած ֆիլմերից մեկը և դերասանուհուն բերեց Filmfare Awards South մրցանակ։ Երկրորդը Ա. Քարունակարանայի «Ամեն ինչ սիրո համար» ֆիլմն էր Պոտինենի Ռամի հետ, ստացել է տարբեր արձագանքներ քննադատների կողմից, որոնք այնուամենայնիվ, նշել են գլխավոր հերոսների գերազանց խաղը։ Երրորդ ֆիլմը Ռագհավա Լոուրենսի «Ապստամբը» ֆիլմ էր, որտեղ դերասանուհու խաղընկերն էր Պրաբհասը, Թամաննան խաղում էր հիփ-հոփ ուսուցիչ, սակայն ֆիլմը ունեցավ կոմերցիոն ձախողություն։ Քննադատները նրան տալիս էին հիմնականում բացասական գնահատական, չնայած նրանք գովում էին Թամաննայի կերպարը և պարային հմտությունները։ Այդ տարվա վերջին աշխատանքը Պուրի Ջագաննատհայի (անգլ.՝ Puri Jagannath) «Լրագրողներն» ֆիլմն էր, որտեղ Թամաննան խաղում էր Պավան Կալյանի հետ. դերասանուհու Գանգա օպերատորի կերպարը տարբերվում էր գլխավոր հերոսի սովորական կերպարից, որը մամուլի կանանց պահանջում է ունենալ ուժեղ «տղամարդկային» անհատականություն։ Նրա խաղը դրական արձագանքներ ստացավ, India Today-ն իր ակնարկում գրել է, որ՝ «Թամաննան տպավորիչ է իր դերով և ապացուցում է, որ նա Հնդկաստանի լավագույն դերասանուհիներից մեկն է»։

Դերասանուհու 2013 թվականի Բոլիվուդում փայլելու փորձերը Սաջիդ Խանի «Անհաղթը» ֆիլմում ձախողվեց։ Ֆիլմը հաջողություն չունեցավ ո՛չ կինովաճառքում, ո՛չ քննադատների մոտ։ Bollywood Hungama-ից Թարան Ադարշը (անգլ.՝ Taran Adarsh) գրել է, որ չնայած Թամաննան ֆոտոգենիկ տեսք ուներ, բայց ցույց չտվեց իր դերասանական տաղանդը։ Ավելի մեծ հաջողություն ունեցավ Նագա Չայթանյայի (անգլ.՝ Naga Chaitanya) հետ տոլիվուդյան Tadakha ֆիլմում նկարահանվելու երկրորդ փորձը, որը վճարների արդյունքների համաձայն ստացել էր «գերհիթ» կարգավիճակ։ Ֆիլմը ստացավ չափավոր քննադատություններ՝ գովաբանելով գլխավոր դերասանների հիանալի փոխգործակցությունը, և դերասանուհուն բերել է հերթական SIMAA մրցանակը։

Թամիլացի ռեժիսոր Շիվայի 2014 թվականին ֆիլմում կրկին նկարահանվեց Թամաննան։ Աջիթ Կումարի գլխավոր դերակատարմամբ «Սիրո քաջությունը» ֆիլմը դարձավ տարվա ամենաշատ եկամտաբեր թամիլական ֆիլմերից մեկը։ Նա նաև շարունակեց իր համագործակցությունը Սաջիդ Խանի հետ՝ նկարահանվելով «Երկվորյակներ» ֆիլմում՝ Սաիֆ Ալի Խանի, Ռիտեշ Դեշմուկհի և Բիպաշա Բասուի հետ, որոնք արժանացան ծայրաստիճան բացասական գնահատականների։ Դերասանուհին այնուհետև հանդես եկավ թելուգու Alludu Seenu ֆիլմի «Labbar Bomma» երաժշտական համարում որպես կամեո։ Բոլիվուդում ավելի լավ հաջողություն ունեցավ «Մեծ անախորժություն» ֆիլմը, որի գլխավոր դերակատարն էր Ակշայ Կումարը. այն Թամաննայի առաջին հնդկական կինոնկարն էր, որը շահույթ բերեց իր արտադրողներին։ Մյուս կողմից, The Gallant Inspector ֆիլմը, որտեվ նա նկարահանվում էր Տոլիվուդի աստղ Մահեշ Բաբուի հետ, ձախողվեց կինովաճառքում, չնայած տոմսարկղերի առաջին օրերին ունեցած լավ վաճառքին։

Մեր օրեր 
Այս պահին նրա ամենաշահութաբեր ֆիլմը ռեժիսոր Ռաջամուլիի «Բահուբալի» մեծածավալ նախագիծն է, որը նկարահանել են երկու տարում՝ միաժամանակ երկու լեզվով։ Նրա հերոսուհի Ավանտիկան սկզբում հանդիսատեսի առջև է հայտնվում «երազանքների աղջկա» տեսքով, բայց հետո իրեն ցույց է տալիս որպես պատերազմող աղջկա։ Ֆիլմի առաջին մասը, որը թողարկվել է 2015 թվականի հուլիսին, մտել է Հնդկաստանի ամենաշատ եկամտաբեր ֆիլմերի լավագույն եռյակում։ Իսկ երկրորդ մասը Հնդկաստանում հավաքագրման մեկ այլ ռեկորդ սահմանեց՝ վարձակալության 10 օրվա ընթացքում հավաքելով ավելի քան 10 միլիարդ ռուփի։

2015 թվականի մեկ այլ պրեմիերա էր թամիլական Vasuvum Saravananum Onna Padichavanga կատակերգությունը, որտեղ նա խաղում էր Արիայի դերը։ Ֆիլմը ստացավ տարբեր արձագանքներ. վարկանիշը տատանվում էր 1-ից 2,5 աստղի (5-ից) այն համարելով ձանձրալի և ոչ զվարճալի։ Ռավի Տեջայի հետ նա նաև խաղացել է Bengal Tiger թելուգու ֆիլմում, բայց ըստ քննադատների նա կոնֆլիկտ է ունեցել Ռաաշի Խաննայի հետ։ Նրա հաջորդ նախագիծը Oopiri ֆիլմն էր, որը ֆրանսիական «1+1» ֆիլմի ռիմեյքն է, որտեղ նա նկարահանվել է Նագարջունայի և Քարթիի հետ, փոխարինելով Շրութի Հասանին:, որում նա փոխարինեց։ Ֆիլմը լավ ներկայացավ կինովաճառքում՝ հավաքելով ավելի քան 1 միլիարդ ռուփի, ինչպես նաև քննադատները դրականորեն արտահայտվեցին նրա դերի մասին։ Նույն թվականին նա բժշկի դերում հանդես եկավ կոմերցիոն հաջողված Dharma Durai ֆիլմում։ Deccan Chronicle-ը դերասանուհուն անվանեց «արտահայտիչ» այս ֆիլմում, մինչդեռ Firstpost-ը, ընդհակառակը, համարեց, որ նա «չի համապատասխանում դերին»։

2018 թվականին թողարկվել են կոմերցիոն հաջող Sketch ֆիլմը, որտեղ նա խաղում էր Վիկրամի հետ, և Naa... Nuvve, որը ձախողվեց կինովաճառքում։ Միևնույն ժամանակ, նա համաձայնել է Savyasachi ֆիլմի համար նախատեսված item-համարին, բայց հետո հրաժարվել է գրաֆիկին չհամապատասխանելու պատճառով։ Ներկայումս Թամաննան նկարահանվում է Devi 2-ը ֆիլմում, որը 2016 թվականի առեղծվածային կատակերգության շարունակությունն է, և նաև պայմանավորվել է նկարահանվել Khamoshi ֆիլմում, դեռ չթողարկվող Kolaiyuthir Kaalam ֆիլմում, This is Mahalakshmi ֆիլմում, թելուգու լեզվով The Queen ֆիլմի ռիմեյքում։ Բացի այդ, նա կհայտնվի Յաշի մասնակցությամբ KGF ֆիլմի «Jokae» item-համարի մեջ, որը ինչպես սպասվում է, թողարկվելու է 2018 թվականի դեկտեմբերին։

Ֆիլմագրություն

Ծանոթագրություններ

Արտաքին հղումներ 

Դեկտեմբերի 21 ծնունդներ
1989 ծնունդներ
Մումբայ քաղաքում ծնվածներ
Դերասանուհիներ այբբենական կարգով
Հնդիկ դերասանուհիներ
Մոդելներ այբբենական կարգով
Հնդիկ մոդելներ